Die Suid-Afrikaanse Olimpiese swemkampioen Cameron van der Burgh en sy verloofde, die Griekse skoonheid Nefeli Valakelis, tel nou die dae af tot hul troudag.
Cameron het verlede maand 'n foto gedeel en geskryf: "Hofpapiere," gevolg deur 'n regmerkie. "Op pad na die altaar in Griekeland. Enige voorstelle vir 'n liedjie waarop ons die dansbaan kan open?"
Die paartjie het onlangs hul trouplek in Griekeland besoek en volgens die stralende Nefeli se gesig is die plek asemrowend.
Cameron het op Instagram 'n foto gedeel waar sy in Griekeland oor ’n pragtige blomtuin en die turkoois see uitkyk.
Hy het in die sosiale media geskryf sy het breed geglimlag toe hulle hul trouplek vir die eerste keer sien.